Elle Fanning

Mary Elle Fanning (lahir April 9, 1998) ialah seorang pelakon Amerika Syarikat. Beliau merupakan adik kepada pelakon, Dakota Fanning dan dikenali dengan peranannya dalam Phoebe in Wonderland, Somewhere, We Bought a Zoo dan sebagai Aurora dalam Maleficent. Pada tahun 2011, Fanning membintangi sebagai Alice Dainard dalam Super 8. 

Kehidupan awal
Fanning dilahirkan di Conyers, Georgia pada April 9, 1998, anak perempuan Heather Joy (née Arrington), yang bermain tenis secara profesional dan Steven J. Fanning yang bermain besbol dan sekarang bekerja sebagai penjual barang elektronik di Los Angeles. Fanning merupakan adik kepada Dakota Fanning, juga seorang pelakon. Fanning berketurunan Ireland, Jerman, Inggeris dan Perancis. Fanning dan keluarganya adalah ahli Southern Baptist Convention. Fanning menghadiri Sekolah Campbell Hall School di Hollywood Utara, Los Angeles.

Karier
2001-2008
Fanning mula berlakon sebelum berumur tiga tahun. Beliau memulakan karier lakonannya dalam Taken dan I Am Sam. Pada tahun 2002, ketika berumur empat tahun, Fanning mendapat peranan dalam Daddy Day Care. Beliau dipilih untuk watak Ruth dalam The Door in the Floor (2004) bersama-sama Jeff Bridges dan Kim Basinger. Pada tahun 2003, Fanning muncul dalam Because of Winn-Dixie sebagai Sweetie Pie Thomas. Pada tahun 2004, beliau menyuarakan versi Bahasa Inggeris dalam filem animasi My Neighbor Totoro, sebagai Mei. Pada tahun yang sama, beliau menjalani pengambaran filem I Want Someone to Eat Cheese With. Pada awal tahun 2005, Fanning menjalani pengambaran untuk Charlotte's Web. Pada pertengahan tahun 2005, beliau melakonkan watak Debbie dalam Babel. Pada awal tahun 2006, Fanning menjalani pengambaran filem The Nines dan Déjà Vu. Pada pertengahan tahun 2006, beliau menjalani pengambaran The Lost Room. Juga pada tahun 2006, beliau muncul dalam episod "Need to Know" siri House: MD.

Beliau berlakon sebagai Emma Learner dalam Reservation Road. Pada tahun 2007, Fanning mempunyai peranan kecil dalam The Curious Case of Benjamin Button. Pada pertengahan tahun 2007, Fanning menjalani pengambaran sebagai Phoebe dalam Phoebe in Wonderland. Phoebe in Wonderland juga dibintangi Felicity Huffman ditayangkan pada bulan Mac 2009. Bermula bulan Julai sehingga Oktober 2007, Fanning muncul dalam The Nutcracker in 3D sebagai Mary. Filem ini menjalani pengambaran di Budapest, Hungary dan ditayangkan pada lewat tahun 2010. 

2009-sekarang
Fanning membintangi filem 2010, Somewhere.Sofia Coppola books Marmont film – Entertainment News, Variety Pada lewat tahun 2010, Fanning mula bekerja untuk filem 2011 Twixt. Pada tahun 2011, Fanning membintangi Super 8 sebagai Alice Dainard. Pada bulan Disember 2011, Fanning muncul dalam We Bought a Zoo. Pada bulan September 2012, Fanning membintangi sebagai Ginger dalam Ginger & Rosa . Filem ini diarahkan oleh Sally Potter dan ditayangkan pada Oktober 19, 2012. 

Fanning juga membintangi bersama Angelina Jolie dalam filem 2014, Maleficent, diarahkan oleh Robert Stromberg. Jolie melakonkan watak Maleficent manakala Fanning melakonkan watak Puteri Aurora.

Filmografi
Filem
TahunTajukPerananNota2001I Am SamYounger Lucy2003Daddy Day CareJamie2004The Door in the FloorRuth Cole2005My Neighbor TotoroMei KusakabeSuara (dub Bahasa Inggeris)2005P.N.O.K.Rebecca BullardFilem pendek2005Because of Winn-DixieSweetie Pie Thomas2006Déjà VuAbbey2006BabelDebbie Jones2006I Want Someone to Eat Cheese WithPenelope2007The NinesNoelle2007Reservation RoadEmma Learner2007Day 73 with SarahSarahFilem pendek2008The Curious Case of Benjamin ButtonDaisy, Age 62008Phoebe in WonderlandPhoebe Lichten2009Astro BoyGraceSuara2010The Nutcracker in 3DMary2010SomewhereCleo2011Super 8Alice Dainard2011The Curve of Forgotten ThingsGirlFilem pendek2011TwixtV2011We Bought a ZooLily Miska2012Ginger & RosaGinger2012Leaning Toward SolaceSaraFilem pendek2014Low DownAmy-Jo Albany2014Young OnesMary Holms2014MaleficentPuteri Aurora2014The BoxtrollsWinnieSuara2015TrumboNikola Trumbo2015About RayRay2016The Neon DemonJesse201620th Century Women Julie2017Live by NightLoretta FiggisTBAAll the Bright PlacesTBA

Televisyen
TahunTajukPerananNota2002TakenAllie Keys – Age 3"Charlie and Lisa"2003Judging AmyRochelle Cobbs"Maxine Interrupted"2003CSI: MiamiMolly Walker"Death Grip"2004CSI: NYJenny Como"Officer Blue"2006House M.D.Stella Dalton"Need to Know"2006Law & Order: Special Victims UnitEden"Cage"2006The Lost RoomAnna Miller3 episod2006, 2007Criminal MindsTracy Belle2 episod2007Dirty Sexy MoneyKiki George"Pilot"

Rujukan

Pautan luar

Category:Kelahiran 1998
Category:Pelakon wanita Amerika Syarikat
Category:Pelakon kanak-kanak Amerika Syarikat
Category:Pelakon filem Amerika Syarikat
Category:Pelakon televisyen Amerika Syarikat
Category:Pelakon suara Amerika Syarikat
Category:Orang hidup